CELEX: 62019TN0247
Language: sk
Date: 2019-04-12 00:00:00
Title: Vec T-247/19: Žaloba podaná 12. apríla 2019 — Thunus a i./EIB

17.6.2019   
            
            
               SK
            
            
               Úradný vestník Európskej únie
            
            
               C 206/91
            
         
      Žaloba podaná 12. apríla 2019 — Thunus a i./EIB
      (Vec T-247/19)
      (2019/C 206/80)
      Jazyk konania: francúzština
      
         Účastníci konania
      
      
         Žalobcovia: Vincent Thunus (Contern, Luxembursko) a sedem ďalších žalobcov (v zastúpení: L. Levi, avocat)
      
         Žalovaná: Európska investičná banka
      
         Návrhy
      
      Žalobcovia navrhujú, aby Všeobecný súd:
      
                  —
               
               
                  vyhlásil túto žalobu za prípustnú a dôvodnú, vrátane v nej uvádzanej námietky nezákonnosti,
               
            
                  —
               
               
                  v dôsledku toho
                  
                              —
                           
                           
                              zrušil rozhodnutie obsiahnuté vo výplatných pásoch žalobcov z februára 2018, ktorým sa stanovuje ročná úprava základnej mzdy obmedzenej na 0,7% za rok 2018, z čoho vyplýva aj zrušenie podobných rozhodnutí, obsiahnutých v následných výplatných páskach,
                           
                        
            
                  —
               
               
                  a preto uložil žalovanej
                  
                              —
                           
                           
                              povinnosť vyplatiť náhradu za majetkovú škodu, a to i) nedoplatok na mzde zodpovedajúci uplatneniu ročnej úpravy za rok 2018, t.j. zvýšenie o 1,4% za obdobie od 1. januára 2018 do 31. decembra 2018, ii) nedoplatok na mzde zodpovedajúci uplatneniu ročnej úpravy vo výške 0,7% pre rok 2018 na výšku platov, ktoré sa majú vyplatiť k januáru 2018, iii) úroky z omeškania na nedoplatkoch na mzde splatné až do úplného zaplatenia dlžných súm, pričom úroková sadzba úrokov z omeškania, ktorá sa má uplatniť, sa vypočíta na základe sadzby stanovenej Európskou centrálnou bankou pre hlavné refinančné operácie uplatniteľné počas príslušného obdobia zvýšenej o tri percentuálne body,
                           
                        
            
                  —
               
               
                  v prípade potreby, ak ich nepredloží z vlastnej iniciatívy, uložil žalovanej v rámci opatrenia na zabezpečenie priebehu konania, aby predložila nasledujúce dokumenty:
                  
                              —
                           
                           
                              rozhodnutie správnej rady EIB z 18. júla 2017 (CA/505/17),
                           
                        
                              —
                           
                           
                              rozhodnutie výkonného výboru z 30. januára 2018 (MC-021-ADM-15-2018)
                           
                        
                              —
                           
                           
                              oznámenie personálneho oddelenia z 25. januára 2018 (CS/PERS-QMS/ACB/2018-0011),
                           
                        
            
                  —
               
               
                  uložil žalovanej povinnosť nahradiť všetky trovy konania.
               
            
         Dôvody a hlavné tvrdenia
      
      Na podporu svojej žaloby žalobcovia jednak, pokiaľ ide o rozhodnutie správnej rady z 18. júla 2017, uvádzajú dva žalobné dôvody, a pokiaľ ide o rozhodnutie výkonného výboru z 30. januára 2018, uvádzajú tri žalobné dôvody.
      Pokiaľ ide o rozhodnutie správnej rady z 18. júla 2017:
      
                  1.
               
               
                  Prvý žalobný dôvod založený na porušení zásady právnej istoty.
               
            
                  2.
               
               
                  Druhý žalobný dôvod založený na porušení legitímnej dôvery a nadobudnutých práv.
               
            Pokiaľ ide o rozhodnutie výkonného výboru z 30. januára 2018:
      
                  1.
               
               
                  Prvý žalobný dôvod založený na porušení procesných záruk podľa článku 41 Charty základných práv Európskej únie.
               
            
                  2.
               
               
                  Druhý žalobný dôvod založený na porušení práva na poradu s kolégiom.
               
            
                  3.
               
               
                  Tretí žalobný dôvod založený na porušení zásady proporcionality.
               
            Pokiaľ ide o žiadosť o náhradu škody, žalobcovia požadujú zaplatenie dlžného nedoplatku v odmeňovaní, čo predstavuje 1,4 % od 1. januára 2018 (vrátane vplyvu tohto zvýšenia na peňažné dávky), spolu s úrokmi z omeškania.